Vi modtog et 3dAftryk Baby - Mini, dagen efter vi havde bestilt det på nettet. Der var udover selve udstyret også en vejledning med måleforholdene, og den, sammen med demonstrationsvideoen på hjemmesiden, var nok til at det var rimeligt overskueligt at foretage afstøbningen. Det kan dog ikke understreges nok, hvor vigtigt det er at få gipsen ordentligt fordelt, så man undgår at mangle fingerspidserne på håndafstøbningen, hvis hånden er knyttet.